Aruanne näitab valitud projektiga seotud rahalisi toiminguid. Projekte käsitletakse hierarhiliselt.
Iga projekt võib omada viidet peaprojektile. Kui projektiaruannet koostades leitakse projekte, mis viitavad vaadeldavale projektile, näidatakse ka nende projektide toiminguid. Kui nende alamprojektide hulgas on selliseid, millele viitavad mingid muud projektid, kaasatakse ka nende muude projektide andmed. Hierarhia sügavus ei ole piiratud. Aruanne näitab ühe dokumenditüübi piires iga esineva projekti andmeid ainult ühe korra, vältides niimoodi ringviiteid. Iga aruanderea kohta näidatakse vastavate ikoonide abil antud rea projekti kaugust algse projekti suhtes.
Aruannet tellides on võimalik piirata esitatavaid andmeid projekti, oleku ja tüübi järgi. Juhul, kui projekt jäetakse valimata, näidatakse tehinguid, kus on projektiväli täitmata. Kui aruandes ei soovita näidata mingit konkreetset tüüpi toiminguid, võib vastava linnukese välja lülitada.
Kõik aruande rahalised tulemused esitatakse baasvaluutas.